*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015. 12. 17.**

**Javaslat Dunaújváros Megyei Jogú Város közigazgatási területén végzett közfeladatok ellátására vonatkozó szolgáltatási keretszerződés (2015. április-december hónap) 3. számú módosítására**

**Előadó:** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Téglás Zoltán Városfejlesztési Igazgatóság vezetője

 Somfai Tamás gazdasági ügyintéző

**Meghívott:** Mádai Balázs elnök-vezérigazgató DVG Zrt.

**Véleményező bizottságok:**

ügyrendi, igazgatási és jogi bizottság 2015.12.09.

városüzemeltetési, környezetvédelmi és turisztikai bizottság 2015.12.09.

pénzügyi bizottság 2015.12.08.

gazdasági és területfejlesztési bizottság 2015.12.09.

**A napirendi pont rövid tartalma:** Dunaújváros MJV Önkormányzata a DVG Zrt. útján látja el közfeladatait évente kötendő szolgáltatási keretszerződés alapján. A szerződésben meghatározott út és járdaburkolatok felületi javítása, karbantartása, valamint egyéb köztisztasági feladatok, illegális hulladékok begyűjtése feladatokra jóváhagyott előirányzatok előreláthatólag nem elegendőek, mely a szerződés 3. számú módosítását indokolja.

**A napirendi pont előkészítőinek adatai:**

Osztály neve: Városfejlesztési Igazgatóság, Városüzemeltetési és Beruházási Osztály

Ügyintéző neve: Somfai Tamás

E-mail címe: somfai@pmh.dunanet.hu

Telefonszáma: 25/544-111

Iktatószám: 373-31/2015

Előkészítő aláírása: Somfai Tamás sk.

Igazgató / Osztályvezető aláírása: Téglás Zoltán s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2015.12.01.

Ellenőrzés dátuma: 2015.12.01.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzés:

2015.11.30. Dudás Pálné L.

**JAVASLAT**

**Dunaújváros Megyei Jogú Város közigazgatási területén végzett közfeladatok ellátására vonatkozó szolgáltatási keretszerződés (2015. április-december hónap) 3. számú módosítására**

**Tisztelt Közgyűlés!**

Dunaújváros MJV Önkormányzata a DVG Zrt. útján látja el közfeladatait évente kötendő szolgáltatási keretszerződés alapján. A szerződésben meghatározott út és járdaburkolatok felületi javítása, karbantartása, valamint egyéb köztisztasági feladatok, illegális hulladékok begyűjtése feladatokra jóváhagyott előirányzatok előreláthatólag nem elegendőek, mely a szerződés 3. számú módosítását indokolja.

A 126/2015. (III.19.) közgyűlési határozat alapján megkötött szolgáltatási keretszerződésben a egyéb köztisztasági feladatok, illegális hulladékok begyűjtése feladatsoron 24.120.000 Ft előirányzat szerepel, mely összeg előreláthatólag nem fedezi az év végéig ellátandó feladatokat. **Az előirányzat emelésének indoka, hogy 2015. évben kb. 20%-kal nőtt az illegális hulladékok mennyisége. A DUNANETT Kft. hulladéklerakási díjat is számláz, mely költség először 2015. áprilisában jelent meg, így az idei év (2015. évi) költségvetésének tervezésekor nem volt ismert.**

**A fentiekre tekintettel a DVG Zrt. szolgáltatási keretszerződésének VIII. sorát – egyéb köztisztasági feladatok, illegális hulladékok begyűjtése – 7.000.000 Ft-tal szükséges megemelni.**

A 467/2015.(VI.30.) közgyűlési határozat alapján a DVG Zrt. szolgáltatási keretszerződésének 1. számú módosításában az út és járdaburkolatok felületi javítása, karbantartása feladatsor 70.000.000 Ft-ra módosult, mely összeg előreláthatólag nem fedezi az év végéig ellátandó feladatokat. Az előirányzat emelésének indoka az elöregedett úthálózat folyamatosan nagy forgalmi terhelése, továbbá az elöregedett csatornahálózat a szélsőséges időjárási viszonyok miatt szintén nagy terhelést kap.

A különböző hatóságoktól (rendőrség, mentő, katasztrófavédelem), a szolgáltatóktól (tömegközlekedés), a lakosságtól, valamint az önkormányzati képviselőktől megnövekedtek a bejelentések. Az év folyamán több balesetveszélyes úthiba, süllyedés, gyűrődés, kimosódás keletkezett, amivel nem kalkuláltunk. Az elöregedett öntött aszfalt réteg miatt a járdákon balesetveszélyes repedések és felgyűrődések keletkeztek, melyet kezelni kell. A biztonságosabb közlekedés és rendezettebb parkolás érdekében a burkolati jelek festése 2015. évben többe került, mint az erre előirányzott összeg volt.

**A fentiekre tekintettel a DVG Zrt. szolgáltatási keretszerződésének XIV. sorát – út és járdaburkolatok felületi javítása, karbantartása – 20.000.000 Ft-tal szükséges megemelni.**

**A DVG Zrt. szolgáltatási keretszerződésének VIII. és XIV. során szereplő előirányzatok emelése biztosítja 2015. év végéig ellátandó feladatok vonatkozásában a zökkenőmentes feladatellátást.**

**Továbbá módosítani kívánjuk a XX. sor – utak pormentesítése – keretösszegét, mivel a felhasználható 2.700.000 Ft-ból felhasználtunk 1.508.903 Ft-ot. Így a felhasznált összegre módosítanánk, és a fennmaradó 1.191.097 Ft-ot átcsoportosítanánk a VII. sorra – köztéri hulladékgyűjtő edények karbantartása, pótlása – ezáltal a felhasználható keretösszeg 14.641.097 Ft-ra változik. A megemelt keretösszegnek köszönhetően újabb munkálatok elvégzésére nyílik lehetőség. Ezen pénzügyi átcsoportosítások a költségvetési sor módosításával nem jár.**

**A keretszerződés többi sorát a változás nem érinti.**

Az előterjesztést a városüzemeltetési, környezetvédelmi és turisztikai bizottság, a pénzügyi bizottság, a gazdasági és területfejlesztési bizottság, az ügyrendi, igazgatási és jogi bizottság tárgyalja.

**Bizottsági vélemények:**

Az **ügyrendi, igazgatási és jogi bizottság** 2015.12.09-ei ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította.

A **városüzemeltetési, környezetvédelmi és turisztikai bizottság** 2015.12.09-ei ülésén megtárgyalta és 4 igen szavazattal egyhangúlag közgyűlési tárgyalásra alkalmasnak nyilvánította.

A **pénzügyi bizottság** 2015.12.08-ai ülésén megtárgyalta és 7 igen szavazattal egyhangúlag közgyűlési tárgyalásra alkalmasnak nyilvánította.

A **gazdasági és területfejlesztési bizottság** 2015.12.09-ei ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította.

A fentiek alapján az alábbi határozati javaslatokat terjesztjük a Tisztelt Közgyűlés elé:

 **HATÁROZATI JAVASLAT**

**Dunaújváros Megyei Jogú Város Közgyűlésének**

**….../2015.(XII.17.) határozata**

**a Dunaújváros Megyei Jogú Város közigazgatási területén végzett közfeladatok ellátására vonatkozó szolgáltatási szerződés (2015. április-december hónap) 3. számú módosításáról**

1.) Dunaújváros Megyei Jogú Város Közgyűlése jelen határozatával Dunaújváros Megyei Jogú Város Önkormányzata és a DVG Dunaújvárosi Vagyonkezelő Zártkörű Részvénytársaság által 2015. március 30-án megkötött a 2015. április-december hónapokra szóló szolgáltatási keretszerződés 3. számú módosítását VIII., XIV. során szereplő előirányzatok emelésével, valamint a VII. és XX. sor közötti átcsoportosítással jóváhagyja.

2.) Az 1. pontban szereplő kötelezettségvállalásra Dunaújváros Megyei Jogú Város Önkormányzata 2015. évi költségvetésről és annak végrehajtásáról szóló 2/2015.(II.20.) rendelet 5. mellékletének 5. számú „Környezet-egészségügy” elnevezésű előirányzat során 7.000.000,-Ft többlet fedezetet biztosít a 7/b. mellékletének Városüzemeltetés 9. számú „Belterületi utak felújítása” kiemelt előirányzat soráról történő átcsoportosítás útján.

3) Az 1. pontban szereplő kötelezettségvállalásra Dunaújváros Megyei Jogú Város Önkormányzata 2015. évi költségvetésről és annak végrehajtásáról szóló 2/2015.(II.20.) rendelet 5. mellékletének 5. számú „Városüzemeltetés” elnevezésű előirányzat során 20.000.000,-Ft többlet fedezetet biztosít a 7/b. mellékletének Városüzemeltetés 9. számú „Belterületi utak felújítása” kiemelt előirányzat soráról történő átcsoportosítás útján.

4.) Dunaújváros Megyei Jogú Város Közgyűlése felhatalmazza a polgármestert, hogy az 1. pont figyelembevételével előkészített, a DVG Dunaújvárosi Vagyonkezelő Zrt.-vel 2015. április-december hónapra szóló szolgáltatási keretszerződés 3. számú módosítását írja alá, továbbá jelen határozat alapján intézkedjen a kötelezettségvállalás nyilvántartásba vételéről és a folyamatos pénzügyi teljesítésről.

Felelős: - a határozat végrehajtásáért:

 a polgármester

 - a határozat végrehajtásában való közreműködésért:

 a városüzemeltetési és beruházási osztály

 a költségvetési és pénzügyi osztály

Határidő: 2015. december 30.

5.) Dunaújváros Megyei Jogú Város Közgyűlése utasítja a jegyzőt, hogy az 1. pontban foglalt kötelezettségvállalást a 2. és 3. pontban foglaltaknak megfelelően a 2015. évi költségvetési rendelet következő módosítása során vegye figyelembe.

Felelős: - a költségvetés módosításáért:

 a jegyző

 - a költségvetés módosításában való közreműködésért:

 a költségvetési és pénzügyi osztály vezetője

Határidő: a 2015. évi költségvetés módosításának időpontja

Dunaújváros, 2015. december 17.

 **Pintér Attila s.k. Hingyi László s.k.**

 **a pénzügyi bizottság elnöke a gazdasági és területfejlesztési**

 **bizottság elnöke**

 **Tóth Kálmán s.k. Cserni Béla s.k.**

 **az ügyrendi, igazgatási a városüzemeltetési, környezetvédelmi**

 **és jogi bizottság elnöke turisztikai bizottság elnöke**